Gallout a ra ar skipailh aozañ : Sabrina GUILLOUX, Ronan MERIEN hag Eric RIVOALEN, bezañ laouen eus berzh staj ar bloaz-mañ. O  prientiñ ar staj adalek miz Here eo bet an aozerien daou zevezh leun war an enezenn evit peurlipat an traoù, ha mat e seblant bezañ ar bloavezh-mañ dre ma vo 34 stajiad o kemer perzh. Ranket hon eus klozañ an enskrivadurioù e penn kentañ miz Meurzh a veneg Ronan MERIEN, e karg eus ar staj. Ar stumm nevez, bet roet lañs dezhañ ar bloaz paseet, a seblant bezañ mat dan holl. Ar pennkaoz : ur menoz-stur hed-ha-hed ar sizhuniad. Hep diskuilhañ hini ar bloaz-mañ e cheller embann e vo awenet ar sizhuniad gant unan eus oberenn Anatol AR BRAS « Gwad ar morganezed ». Sklaer eo neo ket bet trawalch gant daou zevezh en Enez Eusa evit aozañ tem ar bloaz-mañ, ret e oa din tremen meur a zevezh enklask el levrioù pe war internet, a lavar deomp Eric RIVOALEN e karg eus an dafar pedagogel.